**Oskar Lutsu Palamuse Gümnaasiumi õpilase**

**KÄITUMISE HINDAMISMUDEL PÕHIKOOLIS**

*(kinnitatud direktori 15. veebruari 2018 käskkirjaga nr 1-1/5)*

Õpilase käitumise hindamisel lähtutakse:

|  |  |  |  |  |
| --- | --- | --- | --- | --- |
| ***Kriteeriumid*** | ***Eeskujulik***  ***(5)*** | ***Hea***  ***(4)*** | ***Rahuldav***  ***(3)*** | ***Mitterahuldav***  ***(2)*** |
| **Kodukord** | Täidab alati kooli kodukorda. | Täidab enamasti kooli kodukorda. | Eksib kodukorra vastu. | Esineb ränki rikkumisi kooli kodukorras kehtestatud reeglite vastu. |
| **Tunnikäitumine** | Käitub kõikides ainetundides eeskujulikult.  Ei häiri tunnikorda.  Ei esine  käitumisalaseid märkuseid, sealhulgas ka suulisi. | Täidab enamasti tunnikorda, esineb üksikuid eksimusi.  Mõnikord vajab õpetajapoolset korrale kutsumist ja tööle suunamist.  Esineb üksikuid (1-2) märkusi trimestri jooksul | Esineb tunnikorra rikkumisi.  Segab või ignoreerib tundi.  Vajab pidevat korrale kutsumist ja õppetööle suunamist.  Esineb märkusi (3-5) trimestri jooksul. | Ei allu tunnikorrale.  Kasutab sobimatuid väljendeid, lõhub asju või kasutab neid mittesihipäraselt.  On tunnist korduvalt eemaldatud.  Esineb palju märkusi (rohkem kui 5) trimestri jooksul. |
| **Sotsiaalne käitumine**   * **Õpetajatega** * **Kaasõpilastega** * **Kooli töötajatega** * **Koolibussis** * **Kooliüritused** | Käitub kõigiga sõbralikult, lugupidavalt, abivalmilt.  On viisakas, heatahtlik ja salliv kaasõpilaste ja kooli töötajatega.  Võtab endale meeleldi kohustusi ja vastutab täitmise eest. Täidab alati kokkuleppeid. | Esineb üksikuid suhtlemisprobleeme ja kaaslastega mittearvestamist.  Võimalusel väldib kohustusi. | Esineb konflikte kaasõpilastega ja kooli töötajatega.  Väldib kohustusi.  Puudub koostöövalmidus.  Ei täida üksikuid kokkuleppeid. | On esinenud vägivalda ja kaaslaste kiusamist.  Ei allu õpetajate ja teiste kooli töötajat korraldustele.  Korduvad konfliktid kaasõpilastega.  Tunnist eemaldatud.  Ei täida kokkuleppeid ja võetud kohustusi |
| **Põhjuseta puudumised, hilinemised** | Ei hiline ega puudu põhjuseta. | Põhjuseta puudumisi ei ole.    Esineb1-2 hilinemist trimestri jooksul. | Esineb põhjuseta puudumisi.  Esineb 3-5 hilinemist trimestri jooksul. | Põhjuseta puudumisi on trimestris 8 tundi või rohkem.    On hilinenud enam kui 5 korral trimestris. |

* Õpilase käitumist jälgitakse ja hinnatakse tunnis, ringitunnis, vahetunnis, kooli üritustel, kooli territooriumil, koolibussis, kooliga seotud õppekäikudel-väljasõitudel jms kooliga seotud üritustel.
* Aineõpetajad hindavad õpilaste käitumist trimestri ja õppeaasta lõpul. Aineõpetaja kirjutab „rahuldava“ ja „mitterahuldava“ käitumise puhul hindele kommentaari.
* Kui õpilase käitumise hinnangut on alandatud direktori käskkirjaga, siis käitumise hindamisel lähtutakse käskkirjas sätestatust.
* Käitumise kokkuvõtval hindamisel teeb klassijuhataja lõpliku otsuse lähtudes aineõpetajate hindamisest, direktori käskkirjades sisalduvast, puudumistest ja hilinemistest.
* Mitterahuldava kokkuvõtva hinnangu puhul kantakse klassitunnistusele mitterahuldava hinnangu põhjus.
* Klassijuhataja kommenteerib ja kirjeldab vajadusel käitumise hindamise erijuhtumeid.